До началото на XX век през Демир капия е минавал кираджийски път, свъзващ Петричкото със Сярското поле. Оттук през 1014 година преминава обходния отряд на Никифор Ксифий, който нанася решителния удар в гръб на войските на цар Самуил по време на Беласишката битка. Местността е известна с факта, че на 19 октомври 1925 година тук започва известният в историята Петрички инцидент. По време на Студената война седловината е минирана от гръцка страна. През Възродителния процес тя е преименувана на "Железни врата", но това име не придобива популярност сред местното население и туристите.